McEnroes elev server sig frem til Wimbledon-semifinale - MX.dk
Har du en god historie eller et tip? Kontakt redaktionen på news@mx.dk Af Ritzau - 06/07-16 16:57; Opdateret: 06/07-16 17:53
McEnroes elev server sig frem til Wimbledon-semifinale
Milos Raonic servede sublimt og slog Novak Djokovic' overmand Sam Querrey ud efter fire sæt.
Milos Raonic er for anden gang i karrieren klar til semifinalen i Wimbledon. (Billede: Scanpix/Glyn Kirk)
Den canadiske superserver Milos Raonic spillede sig onsdag frem til herrernes semifinaler ved Wimbledon som den første spiller.
Raonic, der op til turneringen tilknyttede legenden John McEnroe som sin træner, vandt i kvartfinalen over amerikaneren Sam Querrey.Sidstnævnte skabte sensation tidligere i turneringen ved at besejre den suveræne verdensetter, Novak Djokovic, men han havde altså ikke flere overraskelser i ærmet.Raonic vandt kampen med 6-4, 7-5, 5-7, 6-4.Canadieren var helt suveræn i egen serv fra begyndelsen, og derfor var et enkelt servegennembrud nok i første sæt. Historien gentog sig i andet sæt, hvor han brød afgørende til 7-5.Først ved stillingen 5-5 i tredje sæt spillede Querrey sig frem til en breakbold, og den udnyttede han. I partiet efter servede han sættet hjem til 7-5 og gav kampen nyt liv.Men Raonic tog alligevel stikket hjem i fjerde sæt. Ved stillingen 6-5 spillede han sig frem til to matchbolde i Querreys serv, og han udnyttede den første.Nu er han klar til semifinalen, som han også nåede for to år siden. Her venter schweizeren Roger Federer. Semifinalen spilles fredag.